**Tisztelt Kolléga!**

**2015. augusztus 27-28**-án hagyományainkhoz híven megrendezésre kerül a **II.** **Gazdálkodás és Menedzsment Tudományos Konferencia** (az Erdei Ferenc Tudományos Konferencia folytatásaként). A konferencia hivatalos meghívóját egy következő levélben küldjük, most csak a részvételi lehetőségre hívjuk fel a figyelmet.

Idén, a korábbiaktól eltérően Európai Uniós források bevonásával kerül megrendezésre az esemény, ezért **a konferencián való részvétel ingyenes**.

Az előadások, poszterek anyagát ISBN számmal ellátott nyomtatott kiadványban és a szakmailag és formailag megfelelő cikkeket egy ISSN számmal ellátott elektronikus folyóiratban jelentetjük meg, melynek **költsége a résztvevőt terheli**. Egy résztvevőtől két publikációt fogadunk el (ezen kívül maximum két dolgozat társszerzőjeként lehet szerepelni). A doktori fokozat előtt álló fiataloknak a publikációban kedvezményt adunk.

A jelentkezési határidő és az absztrakt leadásának határideje: **2015. július 10-ig.** Az 5 oldalas cikket a konferencia időpontjáig kell elkészíteni.

A következő tervezett szekciókba várjuk jelentkezésüket:

|  |  |
| --- | --- |
| Vidékfejlesztési | Gazdasági, ökonómiai |
| Kertészeti | Marketing |
| Mezőgazdasági | Vezetés-szervezés |
| Környezettudomány – vízgazdálkodás | Élelmiszergazdaság |
| Természettudományi | Változás- és válságmenedzsment |
| Műszaki | Ifjúsági, PhD szekció |
| Nevelés, oktatás |  |

2015. augusztus 28-ai szakember találkozóra tervezett programunk a Mercedes-Benz gyár látogatása. Intézményünk italkóstolóval, ételekkel látja vendégül a résztvevőket.

A konferenciával kapcsolatos további információkat a rövidesen kiküldött levél tartalmazza.

Kecskemét, 2015. június 1.

Üdvözlettel:

**Dr. Ferencz Árpád sk.**  **Dr. Pető Judit sk.**

dékán, konferencia elnöke tanszékvezető, konferencia társelnöke